**9.napirend E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2022. november 14.-én tartandó ülésére.**

**Tárgy: Szándéknyilatkozat a 2325/29. hrsz-ú ingatlan értékesítésére**

**Előterjesztő: Kondor Géza polgármester**

**Előkészítette:** Szakál Norbert műszaki ügyintéző

Jogszabállyal nem ellentétes

Dr. Szabó Tímea

címzetes főjegyző

**Tisztelt Képviselő-testület!**

Révfülöp Nagyközség Önkormányzata az elmúlt években több alkalommal foglalkozott az önkormányzati ingatlanok hasznosításával. A 2023. évi költségvetés stabilitása, valamint a racionálisabb gazdálkodás szempontjából elengedhetetlenül szükséges azoknak az ingatlanoknak az értékesítése, amelyekre az Önkormányzatnak hosszú távon nincsenek fejlesztési elképzelései, illetőleg fenntartásuk gazdaságtalan.

Ezek közé sorolható a Révfülöp 2325/29 hrsz.-ú önkormányzati tulajdonú 406 m2 nagyságú beépítetlen ingatlan is. A Helyi Építési Szabályzat (továbbiakban: HÉSZ) szerint a terület az Lke-1-k jelű kert városias lakóövezetben helyezkedik el. A HÉSZ előírásai szerint az övezetben minden kialakult építési telek beépíthető, a maximális beépíthetőség 30 % lehet, az építmény magassága a 6,5 métert nem haladhatja meg. A fent említetteknek megfelelően az ingatlan építési teleknek minősül, beépíthető.

Révfülöp Nagyközség Önkormányzatának az Önkormányzati vagyonról és a vagyonhasznosítás szabályairól szóló 11/2013. (V.30.) számú rendelete alapján a 2325/29 hrsz.-ú építési telek forgalomképes, üzleti vagyon besorolásban van.

A fentiek alapján javasoljuk a terület kimérettetése és ingatlanbecslése után, az építési telek vagyonrendeletben rögzített eljárásrend szerinti értékesítését.

Kérem a Tisztelt Képviselő-testületet, hogy az előterjesztést megtárgyalni szíveskedjen!

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK**

**/2022. (XI. ) HATÁROZATA**

***Szándéknyilatkozat a 2325/29. hrsz-ú ingatlan értékesítése tárgyában.***

Révfülöp Nagyközség Önkormányzata Képviselő testülete egyetért Révfülöp 2325/29 hrsz.-ú ingatlan értékesítésével.

A Képviselő-testület felhatalmazza a polgármestert az ingatlan értékesítésének előkészítésével.

Felelős: Kondor Géza polgármester

Határidő: 2023. február 15.